**PRIMĂRIA ORAȘULUI SOVATA, JUDEȚUL MUREȘ**

**ANUNȚĂ:**

În conformitate cu prevederile art. 7 din Ordinul MS nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, se aduce la cunoștința persoanelor interesate că Primăria Orașului Sovata, județul Mureș, CUI 4436895 organizează în data de **22.05.2023** concurs pentru ocuparea pe perioadă nedeterminată a următorului post contractual de execuție vacant din cadrul aparatului de specialitate al primarului, cu o durată a timpului de lucru de 8ore/zi și 40 ore/săptămână:

* 1 post de medic școlar în cadrul Direcției de Asistență socială;

Dosarele de înscriere la concurs se depun la sediul Primăriei Orașului Sovata, str. Principală, nr. 155, cam. 14, în termen de 10 zile lucrătoare de la data publicării anunțului, respectiv în perioada **27.04 – 11.05.2023** și vor conține următoarele documente, conform prevederilor art. 8 din Ordinul MS nr. 166/2023:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

e) acte doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate; j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european.

În vederea participării la concurs candidații trebuie să îndeplinescă **condițiile generale prevăzute la art. 3 din Ordinul MS nr. 166/2023**, cerințele specifice prevăzute în fișa de post, precum și cerințele specifice prevăzute la art. 542 alin. (1) și (2) din O.U.G. nr. 57/2019:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**Condiții specifice** necesare în vederea participării la concurs și a ocupării postului contractual vacant:

* Studii: absolvent al facultății de medicină generală, specializarea medicină de familie cu diplomă de medic sau diplomă de licență în medicină;
* Vechime în specialitatea studiilor: minimum 10 ani;
* Membru în Colegiul Medicilor din România;
* Asigurarea de malpraxis în termen de valabilitate.

**Bibliografia concursului:**

1. Ordinul M.S./M.E. nr. 438/4629/2021 privind asistența medicală a preșcolarilor, din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos;
2. Ordinul nr. 1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreearea copiilor și tinerilor, cu modificările și completările ulterioare;
3. Ordinul M.S.P. nr. 1563/2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescent;
4. Ordinul nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale;
5. O.U.G. nr. 57/2019 privind Codul administrativ, cu modificările și completările ulterioare – Partea a VI-a – Titlul III – Personalul contractual din autoritățile și instituțiile publice;
6. Legea nr. 53/2003 – Codul muncii, republicată, cu modificările și completările ulterioare – Titlul XI – Cap. II – Răspunderea disciplinară;
7. Legea nr. 319/2006 – Legea securității și sănătății în muncă, cu modificările și completările ulterioare.

**Calendarul de desfășurare a concursului:**

Publicare anunț: 27.04.2023

Termen depunere dosare: 11.05.2023, ora 16.30

Selecția dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin: în termen de două zile lucrătoare de la data expirării termenului de depunere a dosarelor

Proba scrisă: 22.05.2023, ora 10.00, la sediul Primăriei orașului Sovata, str. Principală nr. 155

Proba practică: 24.05.2023

Comunicarea rezultatelor, la fiecare probă: în termen de o zi lucrătoare de la data finalizării probei

Depunere contestații, la fiecare probă: în termen de o zi lucrătoare de la data afisării rezultatelor

Comunicarea rezultatelor contestațiilor: în termen de o zi lucrătoare de la data depunerii contestațiilor.

Informații suplimentare se pot obține la numărul de telefon 0265.570.218, int. 127, adresa de e-mail: sovata@cjmures.ro.

**PRIMAR**

FULOP LASZLO ZSOLT